CELEX: 32017R0588
Language: hu
Date: 2016-07-14 00:00:00
Title: A Bizottság (EU) 2017/588 felhatalmazáson alapuló rendelete (2016. július 14.) a 2014/65/EU európai parlamenti és tanácsi irányelvnek a részvényekre, letéti igazolásokra és a tőzsdei kereskedésben részt vevő alapokra vonatkozó árlépésköz-rendszereket meghatározó szabályozástechnikai standardok tekintetében történő kiegészítéséről (EGT-vonatkozású szöveg. )

31.3.2017   
            
            
               HU
            
            
               Az Európai Unió Hivatalos Lapja
            
            
               L 87/411
            
         A BIZOTTSÁG (EU) 2017/588 FELHATALMAZÁSON ALAPULÓ RENDELETE
   (2016. július 14.)
   a 2014/65/EU európai parlamenti és tanácsi irányelvnek a részvényekre, letéti igazolásokra és a tőzsdei kereskedésben részt vevő alapokra vonatkozó árlépésköz-rendszereket meghatározó szabályozástechnikai standardok tekintetében történő kiegészítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról szóló, 2014. május 15-i 2014/65/EU európai parlamenti és tanácsi irányelvre (1) és különösen annak 49. cikke (3) és (4) bekezdésére,
   mivel:
   
               (1)
            
            
               A piacok rendes működésének biztosításához egyes pénzügyi eszközök tekintetében árlépésköz-rendszer vagy a legkisebb árlépésköz meghatározására van szükség. A kötelezően előírt árlépésköz-rendszer révén különösen azt a kockázatot lehet irányítani, amelyet az egyre csökkenő árlépésköz a részvényekre, letéti igazolásokra és a tőzsdei kereskedésben részt vevő egyes alapokra nézve jelent, valamint ennek a piacok rendes működésére gyakorolt hatását.
            
         
               (2)
            
            
               Az egyéb pénzügyi eszközök vonatkozásában, tekintettel ezek jellegére és azon piacok mikrostruktúráira, amelyeken ezekkel kereskednek, az árlépésköz-rendszerről nem feltételezhető, hogy ténylegesen hozzájárulna a piacok rendes működéséhez, ezért ezekre az eszközökre nem kell kiterjeszteni az árlépésköz-rendszert.
            
         
               (3)
            
            
               Különösen a certifikátokkal csak bizonyos tagállamokban kereskednek. Tekintettel az említett pénzügyi eszközök jellegére, valamint azon piacok likviditására, méretére és jellegére, amelyeken ezekkel kereskednek, a szabálytalan kereskedési feltételek előfordulásának megakadályozáshoz nincs szükség az árlépésköz-rendszer kötelezővé tételére.
            
         
               (4)
            
            
               A nem tulajdonviszonyt megtestesítő pénzügyi eszközökkel és a rögzített hozamú termékekkel túlnyomó részt tőzsdén kívül kereskednek, és csak korlátozott számú ügylet végrehajtására kerül sor kereskedési helyszíneken. Tekintettel az említett eszközök elektronikus platformokon mutatott specifikus likviditási jellemzőire és töredezettségére, ezeknél az eszközöknél sem tekinthető szükségesnek az árlépésköz-rendszer kötelezővé tétele.
            
         
               (5)
            
            
               Az olyan tőzsdén kereskedett alapok esetében, ahol részvények és letéti igazolások képezik a mögöttes eszközöket, a tőzsdén kereskedett alapok és a mögöttes tőkeinstrumentumok közötti korreláció szükségessé teszi egy legkisebb árlépésköz meghatározását. Ugyanakkor az olyan tőzsdén kereskedett alapokra, amelyek mögöttes eszköze a tőzsdén kereskedett alapoktól vagy letéti igazolásoktól eltérő pénzügyi eszköz, nem alkalmazandó kötelező árlépésköz.
            
         
               (6)
            
            
               Lényeges, hogy valamennyi, e rendelet hatálya alá tartozó tőzsdén kereskedett alapra – az ügyletek átlagos napi számától függetlenül – egységes likviditási sávon alapuló, azonos árlépésköz-rendszer vonatkozzon, hogy ezáltal csökkenthető legyen az árlépésköz-rendszer megkerülésének kockázata az említett eszközök vonatkozásában.
            
         
               (7)
            
            
               A „likviditás szempontjából legrelevánsabb piac” fogalom jelentését egyértelművé kell tenni e rendelet alkalmazásában, mivel a 600/2014//EU európai parlamenti és tanácsi rendelet (2) ezt a fogalmat mind a referenciaárra vonatkozó mentesség, mind pedig az ügyleti jelentés kapcsán alkalmazza.
            
         
               (8)
            
            
               Az árlépésköz-rendszer csak az ajánlati könyvben egy pénzügyi eszköz vonatkozásában tett megbízások két árszintje közötti legkisebb különbséget határozza meg. Ezért függetlenül a pénzügyi eszköz pénznemétől, egységesen kell alkalmazni.
            
         
               (9)
            
            
               Az illetékes hatóságok számára lehetővé kell tenni, hogy reagálhassanak az olyan előre ismert eseményekre, amelyek következtében a valamely pénzügyi eszközzel folytatott ügyletek száma olyan mértékben változik meg, hogy az alkalmazandó árlépésköz adott esetben többé nem indokolt. E célból olyan specifikus eljárást kell létrehozni, amellyel elkerülhetők az abból eredő szabálytalan piaci feltételek, hogy bizonyos vállalati események következtében egy bizonyos eszközre vonatkozó árlépésköz többé nem megfelelő. Ezt az eljárást olyan vállalati eseményekre kell alkalmazni, amelyek jelentős hatással lehetnek az adott eszköz likviditására. Az egy bizonyos pénzügyi eszközre vonatkozó vállalati esemény értékelése során az illetékes hatóság köteles figyelembe venni az összes korábbi, hasonló jellegű vállalati eseményt.
            
         
               (10)
            
            
               Az árlépésköz-rendszer hatékony működése, valamint annak biztosítása érdekében, hogy elegendő idő álljon rendelkezésre a piaci szereplők számára az új követelmények végrehajtásához, az e rendelet hatálya alá tartozó minden egyes pénzügyi eszköz tekintetében indokolt előírni bizonyos adatok gyűjtését és az ügyletek átlagos napi számának korai közzétételét.
            
         
               (11)
            
            
               A következetesség és a pénzügyi piacok zavartalan működése érdekében az e rendeletben megállapított rendelkezéseket és a 2014/65/EU irányelvet átültető kapcsolódó nemzeti rendelkezéseket azonos időponttól kell alkalmazni. Annak biztosítása érdekében azonban, hogy az árlépésköz-rendszer hatékonyan működhessen, e rendelet bizonyos rendelkezéseit hatálybalépésének napjától kezdődően célszerű alkalmazni.
            
         
               (12)
            
            
               Ez a rendelet az Európai Értékpapírpiaci Hatóság (ESMA) által a Bizottsághoz benyújtott szabályozástechnikai standardtervezeteken alapul.
            
         
               (13)
            
            
               Az ESMA nyilvános konzultációt folytatott az e rendelet alapját képező szabályozástechnikai standardtervezetekről, elemezte az ezekkel összefüggésben felmerülő, esetleges költségeket és hasznot, és kikérte az 1095/2010/EU európai parlamenti és tanácsi rendelet (3) 37. cikke alapján létrehozott Értékpapírpiaci Érdekképviseleti Csoport véleményét,
            
         ELFOGADTA EZT A RENDELETET:
   1. cikk
   A likviditás szempontjából legrelevánsabb piac
   E rendelet alkalmazásában egy részvény vagy letéti igazolás vonatkozásában a likviditás szempontjából legrelevánsabb piac a 600/2014/EU rendelet 4. cikke (1) bekezdésének a) pontjában említett és az (EU) 2017/587 felhatalmazáson alapuló bizottsági rendelet (4) 4. cikkében meghatározott, likviditás szempontjából legrelevánsabb piac.
   2. cikk
   A részvényekre, letéti igazolásokra és tőzsdén kereskedett alapokra vonatkozó árlépésköz
   (A 2014/65/EU irányelv 49. cikkének (1) és (2) bekezdése)
   (1)   A kereskedési helyszíneknek a részvényekre vagy letéti igazolásokra vonatkozó megbízásokra olyan árlépésközt kell alkalmazniuk, amely egyenlő a következőknek megfelelővel, vagy nagyobb annál:
   
               a)
            
            
               a melléklet táblázatában szereplő azon likviditási sáv, amely megfelel az érintett eszköz likviditás szempontjából legrelevánsabb piacán végrehajtott ügyletek átlagos napi számának; valamint
            
         
               b)
            
            
               az ártartomány ebben a likviditási sávban, amely megfelel a megbízás árának.
            
         (2)   Az (1) bekezdés a) pontjától eltérve, ha az érintett részvény vagy letéti igazolás likviditási szempontból legrelevánsabb piaca kizárólag olyan kereskedési rendszert működtet, amely a megbízásokat az időszakos aukció és az emberi beavatkozás nélkül működtetett kereskedési algoritmus alapján párosítja, a kereskedési helyszíneknek azt a likviditási sávot kell alkalmazniuk, amely az ügyletek mellékletben található táblázatban szereplő legalacsonyabb átlagos napi számának felel meg.
   (3)   A kereskedési helyszíneknek a tőzsdén kereskedett alapokra vonatkozó megbízásokra olyan árlépésközt kell alkalmazniuk, amely egyenlő a következőknek megfelelővel, vagy nagyobb annál:
   
               a)
            
            
               a mellékletben található táblázatban szereplő likviditási sáv, amely megfelel az ügyletek legnagyobb átlagos napi számának; valamint
            
         
               b)
            
            
               az ártartomány ebben a likviditási sávban, amely megfelel a megbízás árának.
            
         (4)   A (3) bekezdésben meghatározott követelményeket csak azokra a tőzsdén kereskedett alapokra kell alkalmazni, amelyek alapul szolgáló pénzügyi eszközei kizárólag az (1) bekezdés szerinti árlépésköz-rendszer szerinti részvényjellegű eszközökből vagy egy ilyen eszközök alkotta kosárból állnak.
   3. cikk
   A részvényekre és letéti igazolásokra vonatkozó ügyletek átlagos napi száma
   (A 2014/65/EU irányelv 49. cikkének (1) és (2) bekezdése)
   (1)   A 600/2014/EU rendelet alkalmazásának kezdőnapját követő év március 1-jéig, majd ezt követően minden év március 1-jéig az egy adott részvény vagy letéti igazolás tekintetében illetékes hatóság az adott részvény vagy letéti igazolás likviditás szempontjából legrelevánsabb piacának meghatározásához kiszámítja az adott pénzügyi eszközt érintő ügyletek átlagos napi számát az adott piacon, és gondoskodik ezen információ közzétételéről.
   Az első albekezdésben említett illetékes hatóság az a hatóság, amely az (EU) 2017/590 felhatalmazáson alapuló bizottsági rendelet (5) 16. cikkében meghatározott, likviditás szempontjából legrelevánsabb piac tekintetében illetékességgel rendelkezik.
   (2)   Az (1) bekezdésben említett számítás:
   
               a)
            
            
               magában foglalja minden egyes kereskedési helyszín tekintetében az adott kereskedési helyszín szabályai szerint végrehajtott ügyleteket, kivéve az (EU) 2017/587 felhatalmazáson alapuló rendelet I. melléklete 4. táblázatának megfelelően jelölt referenciaárakat és előre letárgyalt ügyleteket, valamint azokat az ügyleteket, amelyeket legalább egy olyan megbízás alapján hajtottak végre, amelyre nagyságrend miatti mentesség vonatkozott, és amelynek ügyleti nagyságrendje meghaladja az (EU) 2017/587 felhatalmazáson alapuló rendelet 7. cikkének megfelelően alkalmazandó nagyságrendi küszöbértéket.
            
         
               b)
            
            
               kiterjed vagy az előző naptári évre vagy adott esetben az előző naptári év azon részére, amely során a pénzügyi eszközt piacra bevezették, vagy azzal kereskedtek, és a pénzügyi eszköz kereskedése nem volt felfüggesztés alatt.
            
         (3)   Az (1) és (2) bekezdés nem alkalmazandó azokra a részvényekre és letéti igazolásokra, amelyeket az előző naptári év vége előtt legfeljebb négy héttel vezettek be a piacra, vagy amelyekkel az előző naptári év vége előtt legfeljebb négy héttel kereskedtek először egy kereskedési helyszínen.
   (4)   A kereskedési helyszíneknek az ügyletek (1) bekezdés szerint közzétett átlagos napi számának megfelelő likviditási sávhoz tartozó árlépésközöket az említett közzététel követő április 1-jétől kell alkalmazniuk.
   (5)   Mielőtt egy részvényt vagy letéti igazolást először vezetnek be a piacra, vagy az említett részvénnyel vagy letéti igazolással való kereskedés első napját megelőzően, azon kereskedési helyszín illetékes hatósága, amelyre az adott pénzügyi eszközt először bevezetik vagy amely azzal először kereskedik, megbecsüli az ügyletek átlagos napi számát az adott kereskedési helyszín vonatkozásában, figyelembe véve az adott pénzügyi eszköz, és adott esetben az olyan pénzügyi eszközök kereskedési előzményeit, amelyeknek hasonló jellemzőket tulajdonítanak, és közzéteszi az említett becslést.
   Az ügyletek közzétett átlagos becsült napi számának megfelelő likviditási sávhoz tartozó árlépésközöket e becslés közzétételének napjától az adott eszközre vonatkozó ügyletek napi átlagos számának (6) bekezdés szerinti közzétételéig kell alkalmazni.
   (6)   Legkésőbb hat héttel a részvénnyel vagy a letéti igazolással való kereskedés első napját követően azon kereskedési helyszín illetékes hatósága, amely az adott pénzügyi eszközt először bevezette vagy azzal először kereskedett, az adott pénzügyi eszköz kereskedésének első négy hetére vonatkozó adatok alapján kiszámítja és közzéteszi a szóban forgó pénzügyi eszközzel folytatott ügyletek átlagos napi számát az adott kereskedési helyszín tekintetében.
   Az ügyletek közzétett átlagos napi számának megfelelő likviditási sávhoz tartozó árlépésközöket a közzétételtől kell alkalmazni mindaddig, amíg nem számítottak ki és tettek közzé az ügyletek átlagos napi száma tekintetében egy új számot, az (1)–(4) bekezdésben meghatározott eljárásnak megfelelően.
   (7)   E cikk alkalmazásában az ügyletek átlagos napi számát valamely pénzügyi eszköz tekintetében úgy kell kiszámítani, hogy a vonatkozó kereskedési helyszínen a vonatkozó időszakban az adott pénzügyi eszközt érintő ügyletek teljes számát elosztják a kereskedési napok számával.
   4. cikk
   Vállalati események
   (A 2014/65/EU irányelv 49. cikkének (1) és (2) bekezdése)
   Amennyiben az illetékes hatóság úgy ítéli meg, hogy egy vállalati esemény úgy módosíthatja az ügyletek átlagos napi számát egy adott pénzügyi eszköz tekintetében, hogy ezáltal e pénzügyi eszköz egy másik likviditási sávba kerül, az illetékes hatóság a 3. cikk (5) és (6) bekezdésében meghatározott eljárás alapján új likviditási sávot határoz meg és tesz közzé e pénzügyi eszköz tekintetében, és ennek során úgy jár el, mintha az eszközt először vezették volna be, vagy azzal először kereskednének egy kereskedési helyszínen.
   5. cikk
   Átmeneti rendelkezések
   (1)   Azon kereskedési helyszín illetékes hatósága, amelyen egy részvényt vagy letéti igazolást a 600/2014/EU rendelet alkalmazásának kezdőnapját megelőzően vezetnek be, vagy azzal ott először kereskednek, összegyűjti a szükséges adatokat, és kiszámítja és közzéteszi az ügyletek átlagos napi számát az adott pénzügyi eszköz és az adott kereskedési helyszín tekintetében az alábbi határidőkön belül:
   
               a)
            
            
               legkésőbb négy héttel a 600/2014/EU rendelet alkalmazásának kezdőnapját megelőzően, ha az az időpont, amikor a részvényekkel vagy letéti igazolásokkal először kereskednek egy kereskedési helyszínen az Unióban, legalább 10 héttel megelőzte a 600/2014/EU rendelet alkalmazásának kezdőnapját;
            
         
               b)
            
            
               legkésőbb a 600/2014/EU rendelet alkalmazásának kezdőnapján, ha az az időpont, amikor a pénzügyi eszközökkel először kereskednek egy kereskedési helyszínen az Unióban, arra az időszakra esik, amely 10 héttel a 600/2014/EU rendelet alkalmazásának kezdőnapját megelőzően kezdődik és a 600/2014/EU rendelet alkalmazásának kezdőnapját megelőző napon végződik.
            
         (2)   Az (1) bekezdés a) pontjában említett számításokat a következőképpen kell végrehajtani:
   
               a)
            
            
               amennyiben az a nap, amelyen egy kereskedési helyszínen első alkalommal kereskednek valamely részvényekkel vagy letéti igazolásokkal az Unióban, legalább tizenhat héttel megelőzi a 600/2014/EU rendelet alkalmazásának kezdőnapját, a számítást a 600/2014/EU rendelet alkalmazásának kezdőnapja előtt ötvenkét héttel kezdődő, negyven hétig tartó referencia-időszak tekintetében rendelkezésre álló adatok alapján kell elvégezni;
            
         
               b)
            
            
               amennyiben az a nap, amelyen egy kereskedési helyszínen első alkalommal kereskednek valamely részvényekkel vagy letéti igazolásokkal az Unióban, a 600/2014/EU rendelet alkalmazásának kezdőnapja előtt tizenhat héttel kezdődő és a 600/2014/EU rendelet alkalmazásának kezdőnapja előtt tíz héttel végződő időszakra esik, a számítást a pénzügyi eszköz első négyhetes kereskedési időszaka tekintetében rendelkezésre álló adatok alapján kell elvégezni;
            
         
               c)
            
            
               amennyiben az a nap, amelyen egy kereskedési helyszínen első alkalommal kereskednek valamely részvényekkel vagy letéti igazolásokkal az Unióban, a 600/2014/EU rendelet alkalmazásának kezdőnapja előtt tíz héttel kezdődő és a 600/2014/EU rendelet alkalmazásának kezdőnapját megelőző napon végződő időszakra esik, a számítást a részvény vagy a letéti igazolás, vagy egyéb olyan pénzügyi eszközök kereskedési előzményei alapján kell elvégezni, amelyeknek hasonló jellemzőket tulajdonítanak mint az adott részvényeknek és letéti igazolásoknak.
            
         (3)   Az (1) bekezdésben említett, az ügyletek közzétett átlagos napi számának megfelelő likviditási sávhoz tartozó árlépésközök a 600/2014/EU rendelet alkalmazásának kezdőnapját követő év április 1-jéig alkalmazandók. Ezen időszak alatt az illetékes hatóságok biztosítják, hogy a (2) bekezdés b) és c) pontjában említett, illetékességi körükbe tartozó pénzügyi eszközökre vonatkozó árlépésközök nem járulnak hozzá szabálytalan kereskedési feltételek kialakulásához. Amennyiben egy illetékes hatóság azt állapítja meg, hogy az árlépésköz veszélyezteti a piacok rendes működését, e kockázat kezelése érdekében meghatározza és közzéteszi az ügyletek naprakésszé tett átlagos napi számát az érintett pénzügyi eszközök vonatkozásában. Ennek során az említett eszközök hosszabb és átfogóbb kereskedési előzményeinek adatait veszi alapul. A kereskedési helyszínek azonnal alkalmazni kezdik az ügyletek említett, naprakésszé tett átlagos napi számának megfelelő likviditási sávot. Ezt a likviditási sávot kell alkalmazniuk a 600/2014/EU rendelet alkalmazásának kezdőnapját követő év április 1-jéig vagy addig a napig, amikor az illetékes hatóság e bekezdésnek megfelelően új likviditási sávot tesz közzé.
   6. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet a 2018. január 3-tól kell alkalmazni.
   Az 5. cikket azonban e rendelet hatálybalépésétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. július 14-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 173., 2014.6.12., 349. o.
   
   
      (2)  Az Európai Parlament és a Tanács 2014. május 15-i 600/2014/EU rendelete a pénzügyi eszközök piacairól és a 648/2012/EU rendelet módosításáról (HL L 173., 2014.6.12., 84. o.).
   
      (3)  Az Európai Parlament és a Tanács 2010. november 24-i 1095/2010/EU rendelete az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).
   
      (4)  A Bizottság (EU) 2017/587 felhatalmazáson alapuló rendelete (2016. július 14.) a pénzügyi eszközök piacairól szóló 600/2014/EU európai parlamenti és tanácsi rendeletnek a részvényekkel, letéti jegyekkel, tőzsdén kereskedett alapokkal, certifikátokkal és más hasonló pénzügyi eszközökkel kapcsolatos, kereskedési helyszínekre és befektetési vállalkozásokra vonatkozó átláthatósági követelményeket és bizonyos részvények ügyleteinek kereskedési helyszínen vagy rendszeres internalizálónál való végrehajtására irányuló kötelezettséget meghatározó szabályozástechnikai standardok tekintetében történő kiegészítéséről (lásd e Hivatalos Lap 387. oldalát).
   
      (5)  A Bizottság (EU) 2017/590 felhatalmazáson alapuló rendelete (2016. július 28.) a 600/2014/EU európai parlamenti és tanácsi rendeletnek az ügyletek illetékes hatóságoknak történő bejelentésére vonatkozó szabályozástechnikai standardok tekintetében történő kiegészítéséről (lásd e Hivatalos Lap 449. oldalát).
   
      MELLÉKLET
      
         Az árlépésközre vonatkozó táblázat
      
      
                   
               
               
                  Likviditási sávok
               
            
                  Ártartományok
               
               
                  0 ≤ Az ügyletek átlagos napi darabszáma < 10
               
               
                  10 ≤ Az ügyletek átlagos napi darabszáma < 80
               
               
                  80 ≤ Az ügyletek átlagos napi darabszáma < 600
               
               
                  600 ≤ Az ügyletek átlagos napi darabszáma < 2 000 
               
               
                  2 000  ≤ Az ügyletek átlagos napi darabszáma < 9 000 
               
               
                  9 000  ≤ Az ügyletek átlagos napi darabszáma
               
            
                  0 ≤ ár < 0,1
               
               
                  0,0005
               
               
                  0,0002
               
               
                  0,0001
               
               
                  0,0001
               
               
                  0,0001
               
               
                  0,0001
               
            
                  0,1 ≤ ár < 0,1
               
               
                  0,001
               
               
                  0,0005
               
               
                  0,0002
               
               
                  0,0001
               
               
                  0,0001
               
               
                  0,0001
               
            
                  0,2 ≤ ár < 0,5
               
               
                  0,002
               
               
                  0,001
               
               
                  0,0005
               
               
                  0,0002
               
               
                  0,0001
               
               
                  0,0001
               
            
                  0,5 ≤ ár < 1
               
               
                  0,005
               
               
                  0,002
               
               
                  0,001
               
               
                  0,0005
               
               
                  0,0002
               
               
                  0,0001
               
            
                  1 ≤ ár < 2
               
               
                  0,01
               
               
                  0,005
               
               
                  0,002
               
               
                  0,001
               
               
                  0,0005
               
               
                  0,0002
               
            
                  2 ≤ ár < 5
               
               
                  0,02
               
               
                  0,01
               
               
                  0,005
               
               
                  0,002
               
               
                  0,001
               
               
                  0,0005
               
            
                  5 ≤ ár < 10
               
               
                  0,05
               
               
                  0,02
               
               
                  0,01
               
               
                  0,005
               
               
                  0,002
               
               
                  0,001
               
            
                  10 ≤ ár < 20
               
               
                  0,1
               
               
                  0,05
               
               
                  0,02
               
               
                  0,01
               
               
                  0,005
               
               
                  0,002
               
            
                  20 ≤ ár < 50
               
               
                  0,2
               
               
                  0,1
               
               
                  0,05
               
               
                  0,02
               
               
                  0,01
               
               
                  0,005
               
            
                  50 ≤ ár < 100
               
               
                  0,5
               
               
                  0,2
               
               
                  0,1
               
               
                  0,05
               
               
                  0,02
               
               
                  0,01
               
            
                  100 ≤ ár < 200
               
               
                  1
               
               
                  0,5
               
               
                  0,2
               
               
                  0,1
               
               
                  0,05
               
               
                  0,02
               
            
                  200 ≤ ár < 500
               
               
                  2
               
               
                  1
               
               
                  0,5
               
               
                  0,2
               
               
                  0,1
               
               
                  0,05
               
            
                  500 ≤ ár < 1 000 
               
               
                  5
               
               
                  2
               
               
                  1
               
               
                  0,5
               
               
                  0,2
               
               
                  0,1
               
            
                  1 000  ≤ ár < 2 000 
               
               
                  10
               
               
                  5
               
               
                  2
               
               
                  1
               
               
                  0,5
               
               
                  0,2
               
            
                  2 000  ≤ ár < 5 000 
               
               
                  20
               
               
                  10
               
               
                  5
               
               
                  2
               
               
                  1
               
               
                  0,5
               
            
                  5 000  ≤ ár < 10 000 
               
               
                  50
               
               
                  20
               
               
                  10
               
               
                  5
               
               
                  2
               
               
                  1
               
            
                  10 000  ≤ ár < 20 000 
               
               
                  100
               
               
                  50
               
               
                  20
               
               
                  10
               
               
                  5
               
               
                  2
               
            
                  20 000  ≤ ár < 50 000 
               
               
                  200
               
               
                  100
               
               
                  50
               
               
                  20
               
               
                  10
               
               
                  5
               
            
                  50 000  ≤ ár
               
               
                  500
               
               
                  200
               
               
                  100
               
               
                  50
               
               
                  20
               
               
                  10